Стефан Наумов-Стив

Стефан Наумов-Стив (,  — , ) — македонски комунист, учесник во НОВ. Бил прогласен за Народен херој на Југославија на 29 јули 1945 година, како еден од првите борци од Македонија кои го добиле тоа одликување (заедно со Мирче Ацев, Орце Николов, Страшо Пинџур, Христијан Тодоровски-Карпош и Кузман Јосифовски-Питу).

 Рани години 
мини|лево|Родната куќа на Стив Наумов
Стив Наумов потекнува од печалбарско семејство. Татко му Васил потекнувал од село Битуша, Леринско. Тој уште кога имал 19-20 години заминал во Романија каде работел на сечење шуми, односно изградба на железнички пруги. По петгодишна работа се вратил во Битуша во 1903 година, кога се оженил со мајката на Стив, Јана Темелкова. По раѓањето на синот Сотир, Васил повторно заминал на печалба, овој пат во САД. По враќањето од САД, во 1913 година целото семејство се преселило во Битола. Потоа Васил повторно заминал во САД, каде останал до крајот на Првата светска војна. Стив Наумов се родил на 27 октомври 1920 година, како трето машко дете.

мини|лево|Техничкиот факултет во Белград
По завршувањето на гимназијата во Битола, во 1938 година се запишал на Техничкиот факултет во Белград, каде што веднаш му пристапил на напредното работничко движење, поради што често бил затворан. Во 1939 година станал член на КПЈ, а по враќањето во Битола, во септември 1940 година бил избран за секретар на Месниот комитет на КПЈ за Битола.„Народни хероји Југославије“, „Младост“, Београд, 1975.

 Учеството во Народноослободителната војна 
мини|Мртвото тело на Стефан Наумов - Стив, пред да биде осквернавено од бугарските окупатори.
Во април 1942 година, Стив Наумов учествувал во формирањето на Битолскиот партизански одред „Пелистер“. На 6 мај 1942 година во Битола го убил бугарскиот областен полициски началник.„Хронологија на народно ослободителната борба на Македонија 1941-1945“, Сојуз на здруженијата на борците од НОВ на Македонија“, Скопје, јуни 1970, 28 стр. Во јуни 1942 година станал член на Оперативниот штаб на Главниот штаб на партизанските одреди во Македонија.

Есента истата година, Стив Наумов заминал на партиска задача во Преспа каде, на 12 септември 1942 година, кај селото Болно, Ресенско, во борба против бугарската војска и полиција се самоубил, заедно со неговиот соборец, народниот херој Мите Богоевски. За неговата глава се барале 200 илјади лева, жив или мртов.„Народни херои од Македонија“, Наша книга, Скопје, 1973, стр. 269  Потоа, бугарската војска ги изложила нивните тела во селото Болно за да ги распознаат роднините на Мите, при што, двете тела биле фотографирани од страна на бугарската војска. Потоа, двајцата биле закопани во близина на местото каде што загинале, но бидејќи месното население започнало да ги посетува гробиштата, бугарските војници ги откопале телата, ги оставиле покрај реката за да се распаднат, а потоа ги однеле во непозната насока.

мини|лево|Празниот гроб на Стив Наумов
По Втората светска војна, на партизанските гробишта во Битола бил подигнат гроб на Стив Наумов, но тој останал празен. Во алејата на партизаните се наоѓа и гробот на неговиот брат Ѓорги Наумов (1914-1942), кој бил обесен во скопскиот затвор.Жанета Здравковска, „Мајката на Стив Наумов умре плачејќи на празен гроб“, Дневник, број 5291, година XVII, среда, 16 октомври 2013, стр. 12.

 Почести 
200п|десно|мини|Статуа на Стефан Наумов - Стив во Битола

Една година по неговата смрт, Битолскиот баталјон, формиран на 11 ноември 1943 година во леринското село Винени, бил наречен по него.

Во негова чест, денес три основни училишта го носат неговото име, во Битола, Скопје и Пласница. Во Битола има и спомен-куќа посветена на неговиот живот и дело.

Зафир Хаџиманов и Сенка Валетанлиќ испеаја песна за него насловена „Песна за Стив Наумов“.„Песна за Стив Наумов“, текст и музика , pesna.org

 Родословие 

 Поврзано 

 Ѓорѓи Наумов
 Стојан Донски (прадедо на Стив и Ѓорѓи)

 Наводи 

 Литература 
 Ѓорѓи Димовски-Цолев, „Стеван Наумов-Стив“, Скопје, 1971.

 Надворешни врски 

 Спомен куќа на Стив Наумов 
 Спомен куќа на Стив Наумов, фото галерија 

Категорија:Македонски комунисти
Категорија:Народни херои на Југославија од Македонија
Категорија:Македонски партизани
Категорија:Народни херои на Југославија
Категорија:Жртви на Бугарската окупација на Македонија во Втората светска војна
Категорија:Наумови
Категорија:Македонски општественици
Категорија:Самоубијци
Категорија:Луѓе со потекло од Битуша